สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 16 เมษายน พ.ศ. 2558 ดัชนีหุ้นไทยปิดตลาด 1,547.83 จุด บวก 2.72 จุด มูลค่าซื้อขาย 30,299 ล้านบาท สัปดาห์นี้โอกาสฝ่าแนวต้าน 1,550 จุด อาจทำได้เพียงแค่ระยะสั้นๆ เท่านั้น
16 เม.ย. 2558

หนังสือพิมพ์ข่าวหุ้นธุรกิจรายวัน  กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 16 เมษายน พ.ศ. 2558 ดัชนีหุ้นไทยปิดตลาด 1,547.83 จุด บวก 2.72 จุด มูลค่าซื้อขาย 30,299 ล้านบาท สัปดาห์นี้โอกาสฝ่าแนวต้าน 1,550 จุด อาจทำได้เพียงแค่ระยะสั้นๆ เท่านั้น
****หุ้นTTCL ร้อนแรงด้วยแรงหนุนจากข่าวดีโรงไฟฟ้าพม่า มูลค่ากว่า 9 หมื่นล้านบาท ระยะยาวถือเป็นปัจจัยบวกสุดๆ แต่ระยะสั้นราคาหุ้นดูขึ้นมาแรง มีโอกาสเจอแรงเทขายทำกำไรออกมาได้เช่นกัน  เพราะล่าสุดP/E เกิน 41 เท่าเข้าไปแล้ว
****หุ้น KBANK-KTB ถือว่าน่าสนใจทีเดียว จากตัวเลขผลประกอบการไตรมาส 1/58 ที่จะประกาศออกมาช่วงนี้ ว่ากันว่าดูดีสุดในกลุ่มแบงก์ใหญ่ ส่วน TMB จะโดดเด่นสุดหุ้นกลุ่มแบงก์ขนาดกลาง แต่ความเสี่ยงอยู่ที่ราคาหุ้นกลุ่มแบงก์ยังไม่ค่อยมีเสถียรภาพเท่าที่ควร นั่นทำให้มีโอกาสเกิดแรงขายหลังประกาศผลประกอบการออกมาค่อนข้างสูงทีเดียว
****หุ้น SWC-TMILL ร้อนแรงจนน่าใจหาย ปัจจัยพื้นฐานไม่มีอะไรเปลี่ยนแปลงมากนัก แต่ราคาเคลื่อนไหวร้อนแรง อาจเหมาะสำหรับ “นักเสี่ยงโชค” มากกว่านักลงทุนและตราบใดที่ตลาดหุ้นซึมๆ แบบนี้ หุ้นเหล่านี้จะมีอิทธิพลสำหรับนักลงทุนรายย่อยสูง
****สำหรับหุ้นร้อนที่มีราคาและมูลค่าซื้อขายปรับขึ้นแรงและอยู่ระหว่าง(Trading Alert List) ได้แก่ บริษัท ไทยบริการอุตสาหกรรมและวิศวกรรม จำกัด (มหาชน) หรือ TIES, ใบสำคัญแสดงสิทธิในการจองซื้อหุ้นสามัญบริษัท ไทยบริการอุตสาหกรรมและวิศวกรรม จำกัด (มหาชน) ครั้งที่ 2  หรือ TIES-W2, บริษัท ทิปโก้ฟูดส์ จำกัด (มหาชน) หรือ TIPCO, บริษัท ยูนิค ไมนิ่ง เซอร์วิสเซส จำกัด (มหาชน) หรือ UMS
บริษัท วินเทจ วิศวกรรม จำกัด (มหาชน) หรือVTE, ใบสำคัญแสดงสิทธิในการจองซื้อหุ้นสามัญบริษัท วินเทจ วิศวกรรม จำกัด (มหาชน) ครั้งที่ 1  หรือ VTE-W1  ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 16 เม.ย.-22 พ.ค. 58 และหลักทรัพย์ที่ขยายช่วงดำเนินการ ได้แก่ บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD, ใบสำคัญแสดงสิทธิในการจองซื้อหุ้นสามัญบริษัท เอเชีย คอร์ปอเรท ดีเวลลอปเมนท์ จำกัด (มหาชน) ครั้งที่ 2 หรือ ACD-W2, บริษัท เอเซีย พรีซิชั่น จำกัด(มหาชน) หรือAPCS
บริษัท สาลี่ คัลเล่อร์ จำกัด (มหาชน) หรือ COLOR,  ใบสำคัญแสดงสิทธิในการจองซื้อหุ้นสามัญบริษัท สาลี่ คัลเล่อร์ จำกัด (มหาชน) ครั้งที่ 1  หรือ  COLOR-W1, บริษัท แฟนซีวู๊ด อินดัสตรีส จำกัด (มหาชน)  หรือFANCY, บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน)  หรือ NINE,  ใบสำคัญแสดงสิทธิในการจองซื้อหุ้นสามัญบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) ครั้งที่ 1 หรือ NINE-W1, บริษัท แพลน บี มีเดีย จำกัด (มหาชน)  หรือ PLANB
บริษัท เพาเวอร์ โซลูชั่น เทคโนโลยี จำกัด(มหาชน) หรือ  PSTC, บริษัท ไทยพัฒนาโรงงานอุตสาหกรรม จำกัด (มหาชน)  หรือ TFD, ใบสำคัญแสดงสิทธิในการจองซื้อหุ้นสามัญบริษัท ไทยพัฒนาโรงงานอุตสาหกรรม จำกัด (มหาชน) ครั้งที่ 2  หรือ TFD-W2, ใบสำคัญแสดงสิทธิในการจองซื้อหุ้นสามัญบริษัท ไทยพัฒนาโรงงานอุตสาหกรรม จำกัด (มหาชน) ครั้งที่ 3  หรือ TFD-W3, บริษัท ยูเอซี โกลบอล จำกัด (มหาชน) หรือ UAC และใบสำคัญแสดงสิทธิในการจองซื้อหุ้นสามัญบริษัท ยูเอซี โกลบอล จำกัด (มหาชน) ครั้งที่ 1 หรือ UAC-W1  มีผลตั้งแต่วันที่ 16 เม.ย.-30 เม.ย. 58 ขณะที่หลักทรัพย์ที่ต้องขยายช่วงดำเนินการเข้าเกณฑ์ ระดับ 2 ห้ามคำนวณวงเงินซื้อขายและ Cash Balance ได้แก่ บริษัท เค.ซี. พร็อพเพอร์ตี้ จำกัด (มหาชน) หรือKC, บริษัท ไทยโพลีคอนส์ จำกัด (มหาชน) หรือ TPOLY มีผลตั้งแต่ 16 เม.ย.-30 เม.ย. 58
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และนับตั้งแต่ 1 เม.ย. 58 เป็นต้นไป ช่วงเปิดตลาดเช้า 10.00-11.00 น. พบกับ “Business Insight”  โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 